ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้า ขนาด ๒๓๐ กิโลโวลต์

จากสถานีไฟฟ้าย่อยแก่งคอย ๒ ไปยังสถานีไฟฟ้าย่อยท่าลาน ๓

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย (กฟผ.) จะดำเนินการสำรวจทั่วไป เพื่อปรับปรุงระบบไฟฟ้าของสายส่งไฟฟ้าขนาด ๒๓๐ กิโลโวลต์ โดยมีเขตเดินสายไฟฟ้าด้านละไม่เกิน ๔๐ เมตร จากสถานีไฟฟ้าย่อยแก่งคอย ๒ ซึ่งตั้งอยู่ในท้องที่อำเภอแก่งคอย จังหวัดสระบุรี ไปยังสถานีไฟฟ้าย่อยท่าลาน ๓ ซึ่งตั้งอยู่ในท้องที่อำเภอท่าลาน จังหวัดสระบุรี โดยจะทำการสำรวจในท้องที่อำเภอแก่งคอย อำเภอเฉลิมพระเกียรติ และอำเภอเสาไห้ จังหวัดสระบุรี

ทั้งนี้  ตั้งแต่บัดนี้เป็นต้นไป

ประกาศ ณ วันที่ ๓ กันยายน พ.ศ. ๒๕๔๗

ณรงศักดิ์  วิเชษฐ์พันธุ์

รองผู้ว่าการอาวุโสกลุ่มพัฒนา

รักษาการในตำแหน่งผู้ว่าการ

การไฟฟ้าฝ่ายผลิตแห่งประเทศไทย